168 Az Európai Unió Hivatalos Lapja 01/1. kötet 31987D0305 1987.6.12. AZ EURÓPAI KÖZÖSSÉGEK HIVATALOS LAPJA L 152/32 A BIZOTTSÁG HATÁROZATA (1987. május 26.) a közbeszerzési piacok megnyitásával foglalkozó tanácsadó Bizottság létrehozásáról ($7/305/EGK) AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerző- désre, mivel a belső piac 1992-ig való kiteljesítése tekintetében a köz- beszerzési piacok tényleges és eredményes megnyitása az egész Közösségen belül a Közösség számára elsőbbséget élvező célkitű- zést képez; mivel e célkitűzés megvalósításának része az, hogy a Bizottságnak jobban fel kell mérnie a közbeszerzés gazdasági, műszaki, jogi és szociális vonatkozásait, az érintett feleknek pedig jobban meg kell ismerniük a közösségi szabályok e területen való alkalmazásával járó problémákat; mivel a fenti célkitűzés megvalósításához hozzájárulhat az áru beszerzésére, az építési beruházásra és a szolgáltatás nyújtására vonatkozó közbeszerzések területén működő gazdasági érdekkö- rökkel való szoros és folyamatos kapcsolattartás; mivel e kapcsolattartás megszervezésének legmegfelelőbb módja egy tanácsadó bizottság létrehozása a Bizottság égisze alatt, amelyben ezek az érdekkörök képviseltetik magukat; mivel ezen túlmenően célszerű a bizottságban olyan különlegesen képzett személyek jelenlétét biztosítani, akik képesek arra, hogy a közbe- szerzés területén meglévő általános ismereteiket a Közösség szint- jén érvényre juttassák, A KÖVETKEZŐKÉPPEN HATÁROZOTT: 1. cikk A Bizottság mellett létrejön a közbeszerzési piacok megnyitásával foglalkozó tanácsadó bizottság, a továbbiakban: , a bizottság". 2. cikk A bizottság feladata, hogy a Bizottság kérésére vagy saját kezdeményezésére segítséget nyújtson a Bizottságnak a közbeszerzés gazdasági, műszaki, jogi és szociális szempontjainak felmérésében. A bizottság feladata az is, hogy lehetővé tegye az érintett ágazatok számára, hogy teljesebb mértékben megértsék a közösségi szabályok e területen való alkalmazásával járó problémákat. 3. cikk A bizottság legfeljebb 24 tagból áll. 4. cikk A bizottság olyan független szakértőkből áll, akiknek üzleti és szakmai tapasztalatai, valamint a közbeszerzéssel kapcsolatos ismeretei széles körben elismertek. A bizottság tagjait az érintett üzleti és szakmai ágazatokkal való konzultációt követően a Bizottság nevezi ki. 5. cikk A bizottság tagjainak hivatali ideje két év. A hivatali idő megújítható. A két éves időszak lejárta után a bizottság tagjai mindaddig hivatalban maradnak, amíg nem gondoskodnak utódjukról, vagy meg nem újítják hivatali idejüket. A tag lemondása vagy halála esetén hivatali ideje a két éves időszak lejárta előtt befejeződik. A Bizottság fenntartja a jogot arra, hogy bármikor megszüntesse a tagok megbízását. A tag utódjáról hivatali idejének hátralévő részére a 4. cikkben meghatározott eljárással összhangban gondoskodnak. A feladatok ellátásáért nem jár díjazás. 6. cikk A Bizottság a tagok névsorát tájékoztatási célból kihirdeti az Európai Közösségek Hivatalos Lapjában. 7. cikk A bizottság elnöke a Bizottság egyik képviselője. 8. cikk A bizottság felkérhet olyan személyeket, akik a napirenden szereplő kérdést illetően különleges ismeretekkel rendelkeznek, hogy szakértőként vegyenek részt munkájában. A szakértők csak annak a kérdésnek a megvitatásában vesznek részt, amellyel kapcsolatban őket a részvételre felkérték. 9. cikk A bizottság munkacsoportokat hozhat létre. 10. cikk (1) A bizottságot a Bizottság hívja össze, és az a Bizottság szék- helyén ül össze.